A4-0001/97

Ψήφισμα για τη δέκατη τρίτη ετήσια έκθεση της Επιτροπής προς το Ευρωπαϊκό Κοινοβούλιο σχετικά με τον έλεγχο της εφαρμογής του κοινοτικού δικαίου -1995 (COM(96)0600 - C4-0363/96)

Το Ευρωπαϊκό Κοινοβούλιο,

- έχοντας υπόψη τη δέκατη τρίτη ετήσια έκθεση της Επιτροπής (COM(96)0600 - C4-0363/96 (( ΕΕ C 303 της 14.10.1996)),

- έχοντας υπόψη τη Δήλωση αριθ. 19 περί της εφαρμογής του κοινοτικού δικαίου, η οποία προσαρτήθηκε στην Τελική Πράξη της Συνθήκης περί Ευρωπαϊκής Ένωσης,

- έχοντας υπόψη το ψήφισμα του Συμβουλίου της 7ης Δεκεμβρίου 1992 σχετικά με τα μέσα διασφάλισης της καλής λειτουργίας της ενιαίας αγοράς (( ΕΕ C 334 της 18.12.1992, σελ. 1)),

- έχοντας υπόψη το ψήφισμα του Συμβουλίου της 8ης Ιουνίου 1993 σχετικά με την ποιότητα της διατύπωσης των κειμένων της κοινοτικής νομοθεσίας (( ΕΕ C 166 της 17.06.1993, σελ. 1)),

- έχοντας υπόψη την Ανακοίνωση της Επιτροπής προς το Συμβούλιο της 16ης Φεβρουαρίου 1994 και το Ευρωπαϊκό Κοινοβούλιο σχετικά με την ανάπτυξη της διοικητικής συνεργασίας για την ενεργοποίηση και εφαρμογή της κοινοτικής νομοθεσίας στο πλαίσιο της εσωτερικής αγοράς (COM(94)0029 - C3-108/94),

- έχοντας υπόψη το ψήφισμα του Συμβουλίου της 16ης Ιουνίου 1994 σχετικά με την ανάπτυξη της διοικητικής συνεργασίας για την ενεργοποίηση και εφαρμογή της κοινοτικής νομοθεσίας στο πλαίσιο της εσωτερικής αγοράς (( ΕΕ C 179 της 01.07.1994, σελ. 1)),

- έχοντας υπόψη την έκθεση της Επιτροπής προς το Συμβούλιο και το Ευρωπαϊκό Κοινοβούλιο της 29ης Ιανουαρίου 1996 σχετικά με τη συνεργασία μεταξύ των διοικήσεων για την εφαρμογή της νομοθεσίας περί εσωτερικής αγοράς (COM(96)0020)[semigr ]

- έχοντας υπόψη το ψήφισμα του Συμβουλίου της 20ής Ιουνίου 1994 σχετικά με την ηλεκτρονική δημοσιοποίηση του κοινοτικού δικαίου και των εθνικών εκτελεστικών δικαίων καθώς και σχετικά με τη βελτίωση των όρων πρόσβασης σ'αυτά (( ΕΕ C 179 της 01.07.1994, σελ. 3)),

- έχοντας υπόψη τη Διοργανική Συμφωνία της 20ής Δεκεμβρίου 1994 για μια επιταχυμένη μέθοδο εργασίας που απλοποιεί τους μηχανισμούς λήψης αποφάσεων σε θέματα συντακτικής κωδικοποίησης (( ΕΕ C 293 της 08.11.1995, σελ. 2)),

- έχοντας υπόψη ορισμένες προτάσεις της έκθεσης της «Ομάδας Εργασίας MOLITOR» σχετικά με την νομοθετική και διοικητική απλοποίηση, που υποβλήθηκε στο Ευρωπαϊκό Συμβούλιο των Καννών, του Ιουνίου 1995,

- έχοντας υπόψη το ψήφισμά του της 4ης Ιουλίου 1996 στην έκθεση της Επιτροπής Νομικών Θεμάτων και Δικαιωμάτων των Πολιτών για την έκθεση της Ομάδας Ανεξάρτητων Εμπειρογνωμόνων σχετικά με την απλοποίηση των νομοθετικών, κανονιστικών και διοικητικών κειμένων της Κοινότητας («Απορρύθμιση») (( ΕΕ C 211 της 22.07.1996, σελ. 23)),

- έχοντας υπόψη την Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο της 3ης Μαΐου 1995 προς το Συμβούλιο και το Ευρωπαϊκό Κοινοβούλιο σχετικά με το ρόλο των κυρώσεων στην ενεργοποίηση της κοινοτικής νομοθεσίας στον τομέα της εσωτερικής αγοράς (COM(95)0162),

- έχοντας υπόψη το ψήφισμα του Συμβουλίου της 29ης Ιουνίου 1995 σχετικά με την ενιαία και αποτελεσματική εφαρμογή του κοινοτικού δικαίου και τις κυρώσεις που πρέπει να επιβάλλονται για την παραβίαση του κοινοτικού δικαίου στον τομέα της εσωτερικής αγοράς (( ΕΕ C 188 της 22.07.1995, σελ. 1)),

- έχοντας υπόψη τη Νομολογία του Ευρωπαϊκού Δικαστηρίου στο θέμα της ευθύνης ενός κράτους μέλους για τις βλάβες που προκαλούνται σε ένα άτομο λόγω παραβιάσεων του κοινοτικού δικαίου (( Δ.Ε.Κ., Απόφαση της 19ης Νοεμβρίου 1991, υπόθεση C-6/90 και C-9/90, Francovich και Bonifaci, Συλλογή, σελ. Ι-5357[semigr ] Δ.Ε.Κ., Απόφαση της 5ης Μαρτίου 1996, υπόθεση C-46/93 και C-48/93, Brasserie du Pκcheur και Factortame, Συλλογή, Ι-1029[semigr ] Δ.Ε.Κ., Απόφαση της 26ης Μαρτίου 1996, υπόθεση C-392/93, British Telecommunications, Συλλογή, Ι-1631[semigr ] Δ.Ε.Κ., Απόφαση της 23ης Μαΐου 1996, υπόθεση C-5/94, Hedley Lomas[semigr ] Δ.Ε.Κ., Απόφαση της 8ης Οκτωβρίου 1996, υπόθεση C-178/94, C-179/94, C188/94, C-190/94, Erich Dillenkofer.)),

- έχοντας υπόψη τη Νομολογία του Ευρωπαϊκού Δικαστηρίου και του Πρωτοδικείου σχετικά με την εξωσυμβατική ευθύνη της Κοινότητας και ιδιαίτερα κατά τα πέντε τελευταία έτη (( Πρωτοδικείο, Απόφαση της 18.05.95, υπόθεση Τ-478/93, «Wafer Zoo», Συλλογή ΙΙ-1479 Πρωτοδικείο, Απόφαση της 06.07.95, υπόθεση Τ-572/93, «Οδηγήτρια», Συλλογή ΙΙ-2025 Πρωτοδικείο, Απόφαση της 15.03.95, υπόθεση Τ-514/93, «Cobrecaf», Συλλογή ΙΙ-0621 Δ.Ε.Κ., Απόφαση της 13.03.92, υπόθεση C-282/90, «Industrie- en Handelsonderneming Vreugdenhil», Συλλογή Ι-1937 Δ.Ε.Κ., Απόφαση της 08.04.92, υπόθεση C-55/90, «James Joseph Cato», Συλλογή Ι-2533Δ.Ε.Κ., Απόφαση της 07.05.92, συνεκδ. υποθ. C-258/90 και C-259/90, «Pesquerias de Bermeo», Συλλογή Ι-2901 Δ.Ε.Κ., Απόφαση της 03.13.92, υπόθεση C-97/91, «Oleificio Borelli», Συλλογή Ι-6313 Δ.Ε.Κ., Απόφαση της 29.04.93, υπόθεση C-182/91, «Forafrique Burkinabι», Συλλογή Ι-2161 Δ.Ε.Κ., Απόφαση της 25.05.93, υπόθεση C-370/89, «Sociιtι Gιnιrale d'Entreprises Elιctromιcaniques», Συλλογή Ι-2583 Δ.Ε.Κ., Απόφαση της 15.09.94, υπόθεση C-146/91, «Κοινοπραξία Ενώσεων Γεωργικών», Συλλογή Ι-4199 Πρωτοδικείο, Απόφαση της 15.12.94, υπόθεση Τ-489/93, υπόθεση «Unifruit Hellas», Συλλογή ΙΙ-1201 Πρωτοδικείο, Απόφαση της 21.02.95, υπόθεση Τ-472/93, «Campo Ebro Industrial», Συλλογή ΙΙ-0421 Πρωτοδικείο, Απόφαση της 14.09.95, συνεκδ. υποθ. Τ-480/93 και Τ-483/93, «Antillean Rice Mills NV», Συλλογή ΙΙ-2305 Πρωτοδικείο, Απόφαση της 14.09.95, υπόθεση Τ-571/93, «Lefebvre frθres et soeurs», Συλλογή ΙΙ-2379 Πρωτοδικείο, Απόφαση της 18.09.95, υπόθεση Τ-167/94, «Detlef Nφlle», Συλλογή ΙΙ-2589 Πρωτοδικείο, Απόφαση της 18.09.95, υπόθεση Τ-168/94, «Blackspur DIY», Συλλογή ΙΙ-2627 Πρωτοδικείο, Απόφαση της 13.12.95, συνεκδ. υποθ. Τ-481/93 και Τ-484/93, «Vereniging van Exporteurs in Levende Varkens», Συλλογή ΙΙ-2941 Πρωτοδικείο, Απόφαση της 21.03.96, υπόθεση Τ-230/94, «Frederick Farrugia», Συλλογή ΙΙ-195 Πρωτοδικείο, Απόφαση της 16.01.96, υπόθεση Τ-108/94, «Elena Candiotte», Συλλογή ΙΙ-87 Δ.Ε.Κ., Απόφαση της 18.05.93, υπόθεση C-220/91 P., «Stahlwerke PeineSalzgitter», Συλλογή Ι-2393 Πρωτοδικείο, Διάτ. της 26.11.93, υπόθεση Τ-460/93, «Etienne Tete», Συλλογή ΙΙ-1257 Πρωτοδικείο, Διάτ. της 29.11.94, συνκδ. υποθ. Τ-479/93 και Τ-559/93, «Giorgio Bernardi», Συλλογή ΙΙ-1115 Πρωτοδικείο, Απόφαση της 09.01.96, υπόθεση Τ-575/93, «Casper Koelman», Συλλογή ΙΙ-1 Δ.Ε.Κ., Απόφαση της 02.12.92, υπόθεση C-370/89, «Sociιtι Gιnιrale d'Entreprises Elιctromιcaniques», Συλλογή Ι-6211 Δ.Ε.Κ., Απόφαση της 19.05.92, συνεκδ. υποθ. C-104/89 και C-37/90, «J. M. Mulder et autrew», Συλλογή Ι-3061 Πρωτοδικείο, Απόφαση της 16.11.94, υπόθεση Τ-451/93, «San Marco Impex Italiana», Συλλογή ΙΙ-1061 Δ.Ε.Κ., Απόφαση της 17.09.96, υπόθεση C-19/95 Ρ., «San Marco Impex Italiana» Πρωτοδικείο, Απόφαση της 17.10.96, υπόθεση Τ-336/94, «Efisol» Δ.Ε.Κ., Διάτ. της 21.06.93, υπόθεση C-257/93, «Leon Van Parijs», Συλλογή Ι-3335, όπου παρέμεινε ισχυρή η προσφυγή δεδομένου ότι απέβλεπε σε επανόρθωση. Η υπόθεση αυτή μετατράπηκε εν συνεχεία σε υπόθεση Τ-517/93 και τελικά διεγράφη από το αρχείο. )),

- έχοντας υπόψη την πρόταση απόφασης της Επιτροπής προς το Συμβούλιο για μια κοινή δράση επί τη βάσει του άρθρου Κ.3 της ΣΕΕ με σκοπό την έγκριση προγράμματος ενθάρρυνσης και ανταλλαγών υπέρ των επαγγελματιών του κλάδου της Δικαιοσύνης(COM(96)0253)-96/0146(CNS)),

- έχοντας υπόψη την έκθεση με τίτλο «Για να νομοθετούμε καλύτερα» της Επιτροπής προς το Ευρωπαϊκό Συμβούλιο σχετικά με την εφαρμογή των αρχών της επικουρικότητας και της αναλογικότητας και σχετικά με την απλοποίηση και την κωδικοποίηση (CSE(95)580),

- έχοντας υπόψη το ψήφισμά του της 14ης Οκτωβρίου 1981 σχετικά με την ευθύνη του Ευρωπαϊκού Δικαστηρίου στο θέμα της ενιαίας εφαρμογής του κοινοτικού δικαίου στα κράτη μέλη (( ΕΕ C 287 της 09.11.1981, σελ. 47)),

- έχοντας υπόψη το ψήφισμά του της 9ης Φεβρουαρίου 1983 σχετικά με την ευθύνη των κρατών μελών στο θέμα της εφαρμογής και τήρησης του κοινοτικού δικαίου (( ΕΕ C 68 της 14.03.1983, σελ. 32)),

- έχοντας υπόψη την Ανακοίνωση της Επιτροπής της 5ης Ιουνίου 1996 σχετικά με την εφαρμογή του άρθρου 171 της Συνθήκης (( ΕΕ C 242 της 21.8.1996, σελ. 6)),

- έχοντας υπόψη το ψήφισμά του της 20ής Απριλίου 1994 για τη δέκατη ετήσια έκθεση της Επιτροπής σχετικά με τον έλεγχο της εφαρμογής του κοινοτικού δικαίου (( ΕΕ C 128 της 09.05.1994, σελ. 192)),

- έχοντας υπόψη το ψήφισμά του της 20ής Ιανουαρίου 1995 για την ενδέκατη ετήσια έκθεση της Επιτροπής σχετικά με τον έλεγχο της εφαρμογής του κοινοτικού δικαίου (( ΕΕ C 43 της 20.02.1995, σελ. 122)),

- έχοντας υπόψη το ψήφισμά του της 13ης Φεβρουαρίου 1996 για τη δωδέκατη ετήσια έκθεση της Επιτροπής σχετικά με τον έλεγχο της εφαρμογής του κοινοτικού δικαίου (( ΕΕ C 65 της 03.06.1996, σελ. 37)),

- έχοντας υπόψη ορισμένες αναφορές που έχουν υποβληθεί στην Επιτροπή Αναφορών σχετικά με την κακή μεταφορά ορισμένων κοινοτικών οδηγιών στο εσωτερικό δίκαιο,

- έχοντας υπόψη την έκθεση της Επιτροπής προς το Συμβούλιο και το Ευρωπαϊκό Κοινοβούλιο της 20ής Φεβρουαρίου 1996 προς το Συμβούλιο και το Ευρωπαϊκό Κοινοβούλιο σχετικά με την ενιαία αγορά κατά το 1995 (COM(96)0051),

- έχοντας υπόψη το έγγραφο εργασίας των υπηρεσιών της Επιτροπής με ημερομηνία 31 Μαΐιου 1996 και τίτλο «CELEX (Διοργανικό Σύστημα Αυτόματης Τεκμηρίωσης σχετικά με το Κοινοτικό Δίκαιο) - Ετήσια Διαχειριστική Έκθεση 1995" SEC(96)0955,

- έχοντας υπόψη το ψήφισμά του της 12ης Οκτωβρίου 1995 σχετικά με τη διαφάνεια στις αποφάσεις του Συμβουλίου και στις κοινοτικές νομοθετικές διαδικασίες (( ΕΕ C 287 της 30.10.1995, σελ. 179)),

- έχοντας υπόψη τον Κώδικα Δεοντολογίας για την πρόσβαση του κοινού στα έγγραφα του Συμβουλίου και της Επιτροπής (93/730/ΕΚ) (( ΕΕ L 340 της 31.12.1993, σελ. 41)),

- έχοντας υπόψη τον Κώδικα Δεοντολογίας του Συμβουλίου της 2ας Οκτωβρίου 1995 σχετικά με τη δημοσιότητα των πρακτικών και των δηλώσεων των συνημμένων στα πρακτικά του Συμβουλίου,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών, καθώς και τις γνωμοδοτήσεις της Επιτροπής Περιβάλλοντος, Δημόσιας Υγείας και Προστασίας των Καταναλωτών, της Επιτροπής Αναφορών, της Επιτροπής Εξωτερικών Οικονομικών Σχέσεων και της Επιτροπής για τα Δικαιώματα της Γυναίκας (A4-0001/97),

Α. λαμβάνοντας υπόψη ότι η Ευρωπαϊκή Κοινότητα είναι μια κοινότητα δικαίου υπό την έννοια ότι ούτε τα κράτη μέλη της ούτε τα θεσμικά της όργανα διαφεύγουν του ελέγχου σε ό,τι αφορά τη συμμόρφωση των πράξεών τους προς τη Συνθήκη, που αποτελεί το βασικό συνταγματικό χάρτη (( Δ.Ε.Κ., Απόφαση της 23.04.1986, υπόθεση 294/83, «Οι Πράσινοι», Συλλογή Ρ 1339, σ. 33)),

Β. λαμβάνοντας υπόψη ότι οι ετήσιες εκθέσεις της Επιτροπής σχετικά με τον έλεγχο της εφαρμογής του κοινοτικού δικαίου έχουν δυο βασικές λειτουργίες, ήτοι την καταγραφή της πορείας μεταφοράς των οδηγιών από τα κράτη μέλη στο εσωτερικό τους δίκαιο και έναν απολογισμό του τρόπου με τον οποίο η Επιτροπή κάνει χρήση της διακριτικής της εξουσίας εκκίνησης διαδικασιών επί παραβάσει[semigr ] τονίζει επ' αυτού ότι ο τρόπος με τον οποίο η Επιτροπή κάνει χρήση της διακριτικής της εξουσίας δεν ανταποκρίνεται σε θεμελιώδεις απαιτήσεις διαφάνειας, ιδιαίτερα στην προδικαστική φάση που προβλέπεται από το άρθρο 169 της Συνθήκης ΕΚ,

Γ. λαμβάνοντας υπόψη ότι η από το Ευρωπαϊκό Κοινοβούλιο εξέταση της ετήσιας έκθεσης της Επιτροπής σχετικά με τον έλεγχο της εφαρμογής του κοινοτικού δικαίου δίνει στο Ευρωπαϊκό Κοινοβούλιο τη δυνατότητα να σκεφθεί ευρύτερα περί της φύσης και των προοπτικών του κοινοτικού δικαίου, και του τρόπου με τον οποίο αυτό εφαρμόζεται από τους διάφορους νομικούς φορείς, τις δημόσιες διοικήσεις και ειδικότερα από τους εθνικούς δικαστές, που είναι οι κοινοτικοί δικαστές του κοινού δικαίου,

Δ. λαμβάνοντας υπόψη ότι, για το σύνολο των ισχυουσών οδηγιών, ο μέσος όρος κοινοποίησης μέτρων μεταφοράς τους στο εσωτερικό δίκαιο από όλα τα κράτη μέλη είναι μεν 90,7%, αλλά πρέπει να ληφθεί υπόψη κυρίως η πραγματική εφαρμογή των οδηγιών στις εθνικές έννομες τάξεις,

Ε. λαμβάνοντας υπόψη ότι οι συντελεστές κοινοποίησης μέτρων μεταφοράς στο εσωτερικό δίκαιο ποικίλλουν αναλόγως των τομέων και των κρατών μελών,

ΣΤ. εκτιμώντας ότι η υποχρέωση εκ μέρους των κρατών μελών να εφαρμόζουν το κοινοτικό δίκαιο προϋποθέτει όχι μόνο ότι η μεταφορά πραγματοποιείται ορθώς, αλλά ότι επίσης οι κοινοτικές πράξεις εκτελούνται από τις αρμόδιες διοικητικές αρχές κάθε κράτους μέλους κατά τρόπο ώστε να παράγουν τα αποτελέσματα που προβλέπονται από την κοινοτική έννομη τάξη,

Ζ. εκτιμώντας ότι είναι απαραίτητο να καθιερωθεί ένας μόνιμος διάλογος σε διαφορετικά επίπεδα μεταξύ των αρχών της ΕΕ και των εθνικών αρχών προκειμένου να δημιουργηθεί μια γνήσια κοινότης δικαίου,

Η. λαμβάνοντας υπόψη ότι η Επιτροπή, στην έκθεσή της σχετικά με τη συνεργασία μεταξύ των διοικήσεων για την εφαρμογή της νομοθεσίας περί της εσωτερικής αγοράς, της 29ης Ιανουαρίου 1996, διαπιστώνει ότι μεταξύ των συνηθεστέρων αιτίων της καθυστέρησης στην εφαρμογή του κοινοτικού δικαίου συγκαταλέγονται:

α) ο περίπλοκος χαρακτήρας της διαδικασίας λήψης αποφάσεων των κρατών μελών, στην οποία συμμετέχουν σε διάφορα επίπεδα τόσο οι αρχές της κεντρικής διοίκησης όσο και οι περιφερειακές ή τοπικές αρχές[semigr ]

β) οι δυσχέρειες που συνδέονται με την μετάφραση των κειμένων στις διάφορες επίσημες γλώσσες της ΕΕ,

Θ. λαμβάνοντας υπόψη την ανάγκη βελτίωσης της εικόνας της ευρωπαϊκής οικοδόμησης στην κοινή γνώμη, ιδίως με μια κοινοτική νομοθεσία πιο απλή, πιο διαφανή και πιο προσπελάσιμη από τους πολίτες,

Ι. λαμβάνοντας υπόψη την ευθύνη των εθνικών κοινοβουλίων όταν μεταφέρουν τις οδηγίες του κοινοτικού δικαίου στο εθνικό δίκαιο, και την ανάγκη όπως αυτή η μεταφορά πραγματοποιείται ορθώς,

ΙΑ. λαμβάνοντας υπόψη επίσης ότι το κοινοτικό δίκαιο μπορεί να καταστεί αναποτελεσματικό εάν οι νομικοί και δικαστικοί επαγγελματικοί κλάδοι δεν έχουν γνώση της τρέχουσας κατάστασης σ' αυτό,

ΙΒ. λαμβάνοντας υπόψη ότι η Ευρωπαϊκή Ένωση θα έπρεπε να συμβάλει οικονομικά στη δημοσιοποίηση του κοινοτικού δικαίου, εάν θέλει να διασφαλίσει την πραγματική εφαρμογή του,

ΙΓ. λαμβάνοντας υπόψη ότι μια προσφυγή αποζημίωσης σε βάρος ενός κράτους μέλους που δεν έχει μεταφέρει το κοινοτικό δίκαιο στο εσωτερικό του δίκαιο είναι συχνά το μόνο μέσον που έχουν οι ιδιώτες στη διάθεσή τους σε περίπτωση βλάβης προκληθείσας από τη μη μεταφορά[semigr ] τονίζει στο πλαίσιο αυτό ότι έχει θεμελιώδη σημασία το να μπορεί ο πολίτης, που είναι ο αποδέκτης του κοινοτικού δικαίου, να έχει επίγνωση των δικαιωμάτων του ώστε να μπορεί να παίζει ένα ρόλο στο θέμα της εφαρμογής του κοινοτικού δικαίου,

ΙΔ. λαμβάνοντας υπόψη ότι το δικαίωμα αποζημίωσης εξαρτάται κατά πρώτο λόγο από το εθνικό δίκαιο, ως προς τις τυπικές και ουσιαστικές προϋποθέσεις,

ΙΕ. λαμβάνοντας υπόψη ότι ο αριθμός των αποφάσεων όπου διαπιστώνονται παραλείψεις των κρατών μελών έναντι του κοινοτικού δικαίου είναι υπερβολικά υψηλός και έχει αυξηθεί ακόμη περισσότερο,

ΙΣΤ. λαμβάνοντας υπόψη ότι η Επιτροπή εθέσπισε στην ανακοίνωσή της, της 5ης Ιουνίου 1996 τα κριτήρια εφαρμογής του άρθρου 171 της Συνθήκης ΕΚ, επιμένοντας παράλληλα στο γεγονός ότι οι κυρώσεις είναι το πλέον πρόσφορο μέσο προκειμένου να αναγκαστούν τα κράτη μέλη να λάβουν τα μέτρα που συνεπάγεται η εκτέλεση της αποφάσεως του Δικαστηρίου, και ότι τα μέτρα αυτά πρέπει να είναι σχεδιασμένα κατά τρόπο όσο το δυνατόν πιο αντικειμενικό,

1. διαπιστώνει προβλήματα μεταφοράς του κοινοτικού δικαίου στο εσωτερικό δίκαιο πολλών κρατών μελών και σε πολλούς τομείς[semigr ]

2. εκτιμά ότι οι αρχές των κρατών μελών στις οποίες έχει ανατεθεί η μεταφορά του κοινοτικού δικαίου στο εθνικό δίκαιο πρέπει να ενθαρρυνθούν από την Επιτροπή, να ζητούν, εφόσον παρίσταται ανάγκη, την τεχνική της βοήθεια προκειμένου η μεταφορά να πραγματοποιείται ορθώς[semigr ]

3. ανησυχεί από το γεγονός ότι ορισμένα κράτη μέλη ηθελημένα δεν μεταφέρουν τις οδηγίες, αποδεσμευόμενα μονομερώς των υποχρεώσεών τους και παραβιάζοντας έτσι την ίδια την ιδέα περί κοινότητας δικαίου[semigr ]

4. εκφράζει τη βαθεία ανησυχία του διότι σε ορισμένες περιπτώσεις, ιδιαίτερα στους τομείς της ενιαίας αγοράς και του περιβάλλοντος, κράτη μέλη δεν έχουν συμμορφωθεί με αποφάσεις του Δικαστηρίου των ΕΚ[semigr ] χαιρετίζει την πρόσφατη απόφαση της Επιτροπής, κατ' εφαρμογήν της Συνθήκης ΕΕ, με την οποία ορίζεται η μέθοδος υπολογισμού που θα ισχύσει για τις προτάσεις επιβολής χρηματικών προστίμων στα κράτη μέλη που δεν εκτελούν απόφαση του Δικαστηρίου[semigr ] επιμένει ότι η Επιτροπή πρέπει να αρχίσει ταχέως να αξιοποιεί αυτό το μέσο (άρθρο 171 ΣΕΚ)[semigr ]

5. επιβεβαιώνει, ως συννομοθέτης, την προτεραιότητα που δίνει προκειμένου οι οδηγίες που εγκρίνονται να είναι σαφείς, συνοπτικές, με το σεβασμό της αρχής της επικουρικότητας, με το σκοπό να αποφεύγονται, κατά τη μεταφορά τους οι κάθε είδους δυσχέρειες[semigr ]

6. εκτιμά ότι η συνεργασία και αμοιβαία πληροφόρηση μεταξύ της Επιτροπής και των εθνικών αρχών τόσο στην προνομοθετική φάση όσο και στη φάση εκτέλεσης των κοινοτικών πράξεων, διευκολύνει την ορθή εφαρμογή του κοινοτικού δικαίου[semigr ]

7. ανησυχεί για το συγκρατημένο ενθουσιασμό που δείχνει η κοινή γνώμη για την ευρωπαϊκή οικοδόμηση και εκτιμά ότι το φαινόμενο αυτό θα μπορούσε να οφείλεται συγχρόνως στην έλλειψη της κατάλληλης πληροφόρησης, όσο και στην έγκριση πράξεων οι οποίες ενίοτε αγνοούν τις ανησυχίες των πολιτών[semigr ]

8. διαπιστώνει με ανησυχία ότι από την ετήσια έκθεση της Επιτροπής συνάγεται πως, στους τομείς του περιβάλλοντος, των μεταφορών, της ενέργειας και της γεωργίας, για τις οδηγίες που εγκρίνονται στο πλαίσιο του Λευκού βιβλίου για την εσωτερική αγορά, ο συντελεστής ενσωμάτωσης είναι εξαιρετικά δυσμενής[semigr ]

9. επαναλαμβάνει το αίτημά του να εκπονεί η Επιτροπή, στον τομέα των εξωτερικών οικονομικών και εμπορικών σχέσεων της ΕΕ, ειδική ετήσια έκθεση σχετικά με την κατάσταση εφαρμογής του κοινοτικού δικαίου που απορρέει από τις εξωτερικές δεσμεύσεις της Ένωσης[semigr ]

10. επαναλαμβάνει το αίτημά του για μια μεγαλύτερη διαφάνεια των διαδικασιών επί παραβάσει, κυρίως ως προς τους λόγους που ωθούν την Επιτροπή να ενεργεί σε ορισμένες περιπτώσεις και να αποφεύγει να ενεργεί σε άλλες, και ζητεί οι λόγοι αυτοί να μνημονεύονται ρητώς στις ετήσιες εκθέσεις[semigr ]

11. καλεί την Επιτροπή να μεριμνήσει ώστε οι καταγγελίες και οι αναφορές να εξετάζονται ταχύτερα, ασκώντας αυστηρότερο έλεγχο στις προθεσμίες απάντησης των κρατών μελών[semigr ]

12. καλεί την Επιτροπή να λάβει τα απαραίτητα μέτρα ώστε να θέσει σε εφαρμογή δικό της, ομοιόμορφο και διευρυμένο, σύστημα διαδικασιών ελέγχου, προκειμένου να αυξηθεί η αποτελεσματικότητα του εν λόγω ελέγχου[semigr ]

13. εκτιμά ότι, όσον αφορά το περιεχόμενο και την παρουσίαση των προσεχών ετήσιων εκθέσεων, η Επιτροπή πρέπει:

- να εξηγήσει τα κριτήρια που χρησιμοποιεί για τον εντοπισμό της προέλευσης των ενδεχόμενων παραβιάσεων[semigr ]

- να αναφέρει πόσες καταγγελίες και περιπτώσεις που αποκαλύφθηκαν αυτεπαγγέλτως από την ίδια (και ποιές) προέρχονταν αρχικά από αναφορές ή καταχωρήθηκαν ως τέτοιες[semigr ]

- να αναφέρει τον χρόνο που μεσολαβεί, κατά μέσο όρο, μεταξύ προειδοποίησης και αιτιολογημένης γνώμης[semigr ]

- να αναφέρει τον χρόνο που μεσολαβεί, κατά μέσο όρο, μεταξύ της αιτιολογημένης γνώμης και της στιγμής κατά την οποία η παράβαση παύει να υπάρχει ή το θέμα τίθεται ενώπιον του Δικαστηρίου των ΕΚ[semigr ]

- να λάβει υπόψη της τον καταμερισμό αρμοδιοτήτων μεταξύ του κράτους και των αρχών τοπικής και περιφερειακής αυτοδιοίκησης στα διάφορα κράτη μέλη, κατά την παρακολούθηση και τον έλεγχο της εφαρμογής του κοινοτικού δικαίου[semigr ]

14. θεωρεί ότι οι συνεδριάσεις «κατά δέσμες» επιτρέπουν στην Επιτροπή να επιτυγχάνει καλύτερη κυκλοφορία της πληροφόρησης, φρονεί όμως ότι οι εν λόγω συνεδριάσεις δεν πρέπει να χρησιμοποιούνται με μόνο στόχο το συμβιβασμό στο θέμα της εφαρμογής του κοινοτικού δικαίου[semigr ]

15. προτείνει να δοθεί στα εθνικά δικαστήρια πρόσβαση στο σύστημα CELEX και η Κοινότητα να συνδράμει οικονομικά[semigr ]

16. εκφράζει την ικανοποίησή του για τα αποτελέσματα που επιτεύχθηκαν με τα προγράμματα Karolus και Matheus σχετικά με τις ανταλλαγές των εθνικών δημοσίων υπαλλήλων[semigr ]

17. συγχαίρει την Επιτροπή διότι ξεκίνησε τη «Δράση Robert Schuman», η οποία ανταποκρίνεται στα αιτήματα που επανειλημμένα είχε διατυπώσει το Ευρωπαϊκό Κοινοβούλιο, και την ενθαρρύνει να συνεχίσει[semigr ]

18. επικροτεί τη βούληση του Συμβουλίου να θεσπίσει πρόγραμμα ενθάρρυνσης και ανταλλαγών υπέρ των επαγγελματιών του κλάδου της Δικαιοσύνης (πρόγραμμα Grotius)[semigr ]

19. υπενθυμίζει ότι τα προγράμματα τύπου «Schuman» και «Grotius» πρέπει να έχουν επαρκή χρηματοδότηση[semigr ]

20. ζητεί όπως τα κράτη μέλη μεριμνούν ώστε οι νομικοί κατά τη διάρκεια των πανεπιστημιακών τους σπουδών να αποκτούν επαρκή γνώση του κοινοτικού δικαίου, κρίνει δε απαραίτητο, οι νομικοί στα κράτη μέλη να λαμβάνουν κατάρτιση στο κοινοτικό δίκαιο πριν αρχίσουν την άσκηση του επαγγέλματός τους[semigr ]

21. επισημαίνει ότι οι πολίτες που έχουν συνείδηση των δικαιωμάτων τους διαδραματίζουν θεμελιώδη ρόλο στην εφαρμογή του κοινοτικού δικαίου, όταν ασκούν το δικαίωμα αποζημίωσής τους εναντίον ενός κράτους μέλους που παρέλειψε υποχρεώσεις του οι οποίες απορρέουν από το κοινοτικό δίκαιο[semigr ]

22. εκφράζει την ικανοποίησή του για την πρωτοβουλία «Πολίτες της Ευρώπης» που εγκαινιάστηκε από την Επιτροπή και το Κοινοβούλιο στις 26 Νοεμβρίου 1996, η οποία ανταποκρίνεται στο αίτημα του Ευρωπαϊκού Κοινοβουλίου που διατυπώθηκε στο ψήφισμα της 13ης Φεβρουαρίου 1996 περί του ελέγχου της εφαρμογής του κοινοτικού δικαίου και αφορά τη δημοσίευση οδηγού των δικαιωμάτων των πολιτών προσαρμοσμένου στη νομολογία του Δικαστηρίου και του Πρωτοδικείου, υπογραμμίζει δε τη σημασία να περιληφθεί σ' αυτόν μια ειδική πτυχή σχετική με τα μέσα δράσης σε όλες τις περιπτώσεις της μη πραγματικής εφαρμογής του κοινοτικού δικαίου[semigr ] εκτιμά ότι η πρωτοβουλία αυτή η οποία αποβλέπει στο να ενημερώσει τους πολίτες όσον αφορά τα δικαιώματά τους θα επιτρέψει επίσης στην Επιτροπή να συναγάγει διδάγματα όσον αφορά τα κενά της λειτουργίας στην εσωτερική αγορά[semigr ]

23. επικροτεί το γεγονός ότι το Ευρωπαϊκό Δικαστήριο έθεσε ως αρχή ότι η μη λήψη κανενός μέτρου από ένα κράτος μέλος για τη μεταφορά μιας οδηγίας ικανοποιεί ήδη μια από τις προϋποθέσεις γένεσης δικαιώματος για την άσκηση αγωγής αποζημίωσης[semigr ]

24. ζητεί να μελετηθεί ο κίνδυνος της μετατροπής του δικαιώματος αποζημίωσης σε κενό γράμμα σε περίπτωση ευρείας διακριτικής ευχέρειας του εθνικού νομοθέτη να κρίνει κατά πόσον οι τρεις προϋποθέσεις γένεσης δικαιώματος αποζημίωσης που συνάγονται από την κοινοτική νομολογία αντιστοιχούν κατ' ουσίαν σε εκείνες που το Δικαστήριο συνήγαγε βάσει του άρθρου 215, 2ο εδάφιο[semigr ]

25. ζητεί να μελετηθούν προσεκτικά οι συνέπειες που μπορεί να έχει, για την αρχή της ενιαίας εφαρμογής του κοινοτικού δικαίου, το να προσδιορίζεται η αποζημίωση σε συνάρτηση με το εθνικό δίκαιο του υπαίτιου κράτους μέλους[semigr ]

26. θεωρεί λυπηρό το γεγονός ότι 93 αποφάσεις δεν εκτελέστηκαν από τα κράτη μέλη, απαιτεί να συμμορφωθούν τα συγκεκριμένα κράτη μέλη το ταχύτερο δυνατόν στις υποχρεώσεις τους και καλεί, σ' αυτό το πλαίσιο, την Επιτροπή να εφαρμόσει το άρθρο 171 της Συνθήκης ΕΚ[semigr ]

27. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Ευρωπαϊκό Δικαστήριο και τις Κυβερνήσεις και τα κοινοβούλια των κρατών μελών.